На чылійскім ўзбярэжжы Ціхага акіяна размясціўся порт Пуэрта-Дамейка, а ля падножжа Кардыльераў – горад Дамейка. На карце Чылі можна знайсці горны хрыбет з аналагічнай назвай, а ў Андах – вулканічную граду «Кардыльера дэ Дамейка». У той жа час заолагі могуць пахваліцца малюскам наўтылус дамейкус, геолагі – прадэманстраваць мінерал Дамейка, астраномы – паказаць астэроід 2784 Дамейка, а батанікі – прапанаваць палюбавацца на фіялку дамейкіяну. І пры гэтым мала хто ведае, што ўсе яны названы ў гонар аднаго чалавека – нашага земляка Ігната Дамейкі.

Ігнат Іпалітавіч Дамейка нарадзіўся 31 ліпеня 1802 г ў маёнтку Мядзведка, на землях цяперашняй Гродзеншчыны. Паходзіў ён з беларускай шляхецкай сям’і.  Скончыў калегію ў Шчучыне, паступіў у Віленскі універсітэт на фізыка-матэматычны факультэт. Дамейка быў адным з самых юных студэнтаў універсітэту, яму тады было толькi 14 год. Там ён пазнаёміўся з Адамам Міцкевічам, Янам Чачотам і Тамашам Занам. Пад іх уплывам ўступіў у таемнае студэнцкае таварыства філаматаў, за што ў 1823 году разам з А. Міцкевічам апынуўся ў турме. Цікава, што каханне ўсяго жыцця Міцкевіча – стрыечная сястра І. Дамейкі, дзякуючы якой яны і пазнаёміліся. У сваю чаргу А. Міцкевіч апісаў свайго сябра Ігната ў паэме «Дзяды».

У 1830 годзе Дамейка ўпершыню выехаў з Літвы. Калі ён вярнуўся на радзіму, пачалося паўстанне 1830—1831 гадоў. Дамейка прыняў у ім удзел, а пасля паўстання, яму давялося бегчы за мяжу. У Дрэздэне наш зямляк сустрэўся з А. Міцкевічам, і яны разам нелегальна адправіліся ў Парыж. І. Дамейка наведваў лекцыі ў Калеж дэ Франс, у Сарбонском універсітэце і ў Горнай школе.

Адам Міцкевіч параіў Ігнацю пагодзіцца на пераезд у Чылі: мясцовая горная школа прапаноўвала добры кантракт з вялікай аплатай. Ён падпісаў кантракт на шэсць гадоў. Паднімаючыся на борт карабля, хіба ён мог падумаць, што з’язджае не на шэсць, а на сорак шэсць гадоў і што далёкае і незнаёмае Чылі стане для яго другой радзімай.

Будучы выкладчыкам хіміі і мінералогіі Горнай школы г. Какімба, Ігнат Іпалітавіч вёў актыўную даследчую дзейнасць, займаўся пошукам і вывучэннем карысных выкапняў. Менавіта ён адкрыў салетру і арганізаваў яе здабычу, і ўжо ў хуткім часе гэта ўгнаенне стала актыўна выкарыстоўвацца ў многіх краінах свету. Былі знойдзеныя нафта, каменны вугаль, золата, срэбра.

Бачачы, у якіх умовах і за якую сціплую плату вымушаныя працаваць чылійскія шахцёры, ён пачаў пісаць лісты ўраду краіны з патрабаваннем павысіць аплату працоўным і палепшыць умовы іх працы. І яму пайшлі насустрач.

Пасля заканчэння кантракту Ігнат Іпалітавіч перабраўся ў Сант’яга, дзе яму прапанавалі пасаду прафесара мінералогіі ў мясцовым універсітэце. У сталіцы Чылі ён працягваў займацца навуковай працай. Акрамя гэтага, прафесар адшукаў у гарах крыніцы чыстай вады і правёў у горад вадаправод, назаўжды вырашыўшы праблему з забеспячэннем мясцовых жыхароў чыстай вадой. Ігнат Дамейка параіў ураду правесці рэформы ў школьнай адукацыі, каб яна стала даступнай і для больш простых слаёў насельніцтва.

А пасля таго як яго абралі рэктарам універсітэта ў Сант’яга, Ігнат Іпалітавіч заняўся пераўтварэннем сістэмы вышэйшай адукацыі, узяўшы за аснову сістэму адукацыі Віленскага універсітэта. Пад яго кіраўніцтвам ва ўніверсітэце Сант’яга быў заснаваны музей мінералогіі і фізічны кабінет, горная і хімічная лабараторы, бiблiятэка. Сёння ў ёй захоўваюцца навуковыя працы прафесара – больш за 130 прац, у прыватнасці падручнік «Мінералогія».

У 1850 годзе Дамейка ажаніўся на мясцовай жыхарцы. У шлюбе у яго нарадзілiся два сыны и дачка. Ігнат Іпалітавіч ўсё жыццё марыў вярнуцца у Беларусь. Але пакуль гэтага зрабіць было нельга – яго чакала спасылка ды і працоўны кантакт не дазваляў надоўга пакінуць Чылі.

Ігнат Іпалітавіч тройчы пераабіраўся рэктарам універсітэта ў Сант’яга і сышоў з гэтай пасады па ўласнай ініцыятыве толькі ў 1884 годзе – у знак пратэсту супраць захопніцкай вайны Чылі з Перу. Урад краіны прыняў адстаўку вучонага і ўсталяваў яму самую высокую на той момант пенсію ў краіне – больш за 6 тыс. піястраў у год.

Тады Дамейка прыняў рашэнне адправіцца на сваю гістарычную радзіму. З сабой Ігнат Іпалітавіч вёз калекцыю мінералаў у падарунак універсітэтам Еўропы. Па дарозе ён спыняўся ў Парыжы, Варшаве, Кракаве, і ўсюды яго сустракалі з разпрасцёртымі абдымкамі. Царскім уладам такое падарожжа прыйшлося не да спадобы, але яны пабаяліся не пусціць І. Дамейку ў краіну, і ўжо ў жніўні 1884 года ён прыбыў у родную Мядзведку. Наведаў магілы бацькоў, дом свайго дзяцінства, усе памятныя мясціны роднай зямлі.

1888 годзе наш зямляк прыняў рашэнне вярнуцца ў Чылі, аднак па дарозе цяжка захварэў і па прыездзе ў Сант’яга, у 1889 годзе, памёр.

Ужо пасмяротна І. Дамейка абвясцілі нацыянальным героем Чылі, у Сант’яга яму ўстаноўлены помнік. Яго імем назвалі нацыянальную бібліятэку і універсітэт у Сант’яга, шэраг вуліц, плошчаў, грамадскіх і спартыўных арганізацый, стыпендый і фондаў па ўсёй краіне. У гонар яго ў Чылі была адчаканеная медаль. У РБ з імем Дамейкі звязана 17 населеных пунктаў. На яго гістарычнай радзіме – у вёсцы Крупава Лідскага раёна – адкрыты музей у яго гонар, на месцы радавой сядзібы ў Мядзведцы ўсталяваны памятны валун. У гонар Дамейкі выпускаліся паштовыя маркі ў Польшчы і Літве, таксама яму была прысвечана манета наміналам 2 злотых Польшчы, выпушчаная ў 2007 годзе.